Fit‐23 ta' Marzu 2016 inħatru 15‐il imħallef fil‐Qorti Ġenerali mill‐gvernijiet tal‐istati membri tal‐UE. Il‐Qorti Ġeneral tappartjeni lill‐Qorti tal‐Ġustizzja tal‐Unjoni Ewropea. Hija l‐qorti tal‐ewwel u l‐aħħar istanza għall‐parti l‐kbira tad‐deċiżjonijiet li jittieħdu mill‐Kummissjoni u organi oħrajn tal‐UE fl‐oqsma kollha li fihom l‐Unjoni Ewropea għandha kompetenza. Mill‐15‐il ħatra fil‐Qorti Ġenerali tmienja huma relatati mat‐tiġdid parzjali tal‐Qorti Ġenerali li jseħħ kull tliet snin. Is‐seba' ħatriet l‐oħra huma marbutin mar‐riforma tal‐Qorti Ġenerali maqbula fl‐2015. Tiġdid parzjali Fil‐qafas tat‐tiġdid parzjali l‐persuni li ġejjin inħatru bħala mħallfin għall‐perijodu mill‐1 ta' Settembru 2016 sal‐31 ta' Awwissu 2022: Is‐Sur Dimitrios Gratsias (Greċja) Is‐Sur Paul Nihoul (Belġju) Is‐Sur Savvas S. Papasavvas (Ċipru) Is‐Sinjura Krystyna Kowalik‐Bańczyk u s‐Sur Paul Nihoul huma mħallfin ġodda fil‐Qorti Ġenerali. Il‐persuni l-oħra huma maħtura mill‐ġdid bħala mħallfin fil‐Qorti Ġenerali. B'kollox, il‐mandat ta' 14‐il imħallef ser jiskadi fil‐31 ta' Awwissu 2016. Diġà nħatru mill‐ġdid żewġ imħallfin fis‐16 ta' Settembru 2015 (is‐Sur Heikki Kanninen mill‐Finlandja u s‐Sur Juraj Schwarcz mis‐Slovakkja). Ser ikollhom jinħatru erba' mħallfin oħra sal‐31 ta' Awwissu 2016 biex jitlesta t‐tiġdid parzjali tal‐2016. Riforma tal‐Qorti Ġenerali Skont ir‐riforma tal‐Qorti Ġenerali l‐gvernijiet tal‐istati membri ħatru l‐persuni li ġejjin bħala mħallfin għal mandat li jintemm fil‐31 ta' Awwissu 2016: Is‐Sur Dean Spielmann (Lussemburgu) Is‐Sur Constantinos Iliopoulos (Greċja) Is‐Sinjura Nina Półtorak (Polonja) Is‐Sinjura Anna Marcoulli (Ċipru) Is‐Sur Zoltán Csehi (Ungerija) għal mandat li jintemm fil‐31 ta' Awwissu 2019: Is‐Sur Virgilijus Valančius (Litwanja) Il‐mandati tal‐ewwel imħallfin huma iqsar minn dawk tal‐aħħar tnejn biex ikunu konformi mal‐ħtieġa ta' tiġdid parzjali kull tliet snin. L‐imħallfin jistgħu jinħatru mill‐ġdid. Sabiex jitlesta l‐ewwel stadju tar‐riforma tal‐Qorti Ġenerali għandhom jinħatru ħames imħallfin oħra. Mistoqsijiet u Tweġibiet dwar ir-riforma tal-Qorti Ġenerali tat-22 ta' Ġunju 2015 Il-Qorti tal-Ġustizzja tal-UE: Il-Kunsill jadotta riforma tal-Qorti Ġenerali